جمهور باشقانی رجب طیب اردوغان تورکیه-‌یه ان کیچیک بیر هوجوم تشببوسو گؤسترن‌لره ان آغیر جاواب وئریله جگینی سؤیله‌دی.
جمهور باشقانی رجب طیب اردوغان پایتاخت آنکارادا تورکیه اودالار و بورسالار بیرلیگی‌نین (TOBB) ائکیز قولله‌لر کنفرانس سالونوندا کئچیریلن ایقتیصادی شورادا چیخیش ائتدی.
اردوغان چیخیشیندا بون‌لاری بیلدیردی: "داعش باشدا اولماقلا، ی.پ.گ، پ.ی.د – هامیسی‌نین جاوابی آغیر اولا‌جاق. اونون اوچون هئچ کیم بیزی ناراحات ائتمه‌یه چالیشماسین. بعضی‌لری سیاسی یوللا، بعضی‌لری دؤیوش میدان‌لاریندا سلاحلا، بعضی‌لری ماسا آرخاسیندا دیپلوماتیک یوللا تورکیه-نی یئنی‌دن اؤزلری‌نین دوشوندوک‌لری دار قالیب لارا لره سوخماق اوچون جانفشان‌لیقلا چالیشیرلار. حالبوکی ، او گون‌لر آرتیق گئریده قالدی".
اردوغان امریکا، روسیا و دیگرلری ایله اولان گؤروش‌لرین راضیلاشما ایله نتیجه لنمه‌سینی آرزو ائتدیک‌لرینی بیل‌دیره‌رک دئدی: " اما بو او دئمک دئییل‌دیر کی، سونسوزا قدر گؤزله‌یه‌جک، گؤزوموزون قارشی‌سیندا آپاریلان حاضرلیق‌لارین نتیجه لرینی سئیر ائدجییک. بوتون قوه‌میزله سرحدلردییک. حادثه‌لرین اینکیشافینی یاخیندان تعقیب ائدیریک. بیزه وئریلن سؤزلره عمل ائدیلسه، چوخ گؤزل اولار. عکس تقدیرده، حاضرلیق‌لاریمیزی دئمک اولار کی، باشا چاتدیردیق، اؤز استراتژیمیز ایستیقامتینده لازیمی آددیم‌لاری آتماغا باشلایاجاغیق".
اردوغان فراتین دوغوسوندا تهلوکه‌سیز بؤلگه‌نین یارادیلماسی ایله باغلی گوندم مسئله‌سی باره‌سینده: "اؤلکه‌میزه قارشی یئنی باتاقلیغا چئوریله‌جک تهلوکه‌سیز بؤلگه تطبیقینه اصلا ایجازه وئرمه‌یه‌جییک. تهلوکه‌سیز بؤلگه تکلیفیمیز ترور تشکیلات‌لارینی تورکیه-‌نین نظارتینده سرحدلریمیزده اوزاق توتما مقصدی داشیییر" دئدی.
